Trond Ellingsen

Trond Ellingsen (født 24. august 1951) er en norsk advokat og politiker (tidligere FrP).

Karriere 
Ellingsen var styreleder i document.no fra 2014 til oktober 2019, da han trakk seg etter en intern konflikt. I desember 2016 ble han utnevnt til medlem av Utlendingsnemnda, etter å blitt foreslått av Human Rights Service.

Politisk karriere 
Ellingsen var leder i Asker Fremskrittsparti i perioden 2012–2017. I juni 2018 ble han valgt til leder for det nye Asker FrP (sammenslått med Hurum og Røyken FrP) etter en kampvotering på den nye foreningens første årsmøte, men trakk seg i mars 2019 etter en konflikt i styret. Ellingsen har vært en uttalt motstander av sammenslåingen av kommunene Hurum, Røyken og Asker til nye Asker kommune. 

Han har representert Fremskrittspartiet i Asker kommunestyre, og i komiteen for teknikk, kultur og fritid. Fra 2020 er Ellingsen varamedlem i kommunestyret i nye Asker kommune. Han meldte seg ut av Fremskrittspartiet på nyåret 2021.

Ellingsen har vært opptatt av at liberalister har fått for mye innflytelse i Fremskrittspartiets ungdom.

Referanser

Kilder
 Kommunens oversikt over folkevalgte i nye Asker kommune

FrP-politikere i Akershus
Lokalpolitikere i Asker
Lokalpolitikere i tidligere Asker kommune
Norske advokater